b'\n_START_ARTICLE_\nKaarlo Salovaara\n_START_PARAGRAPH_\nKaarlo Freedrikki Salovaara (20. hein\xc3\xa4kuuta 1874 H\xc3\xa4meenlinna \xe2\x80\x93 4. tammikuuta 1956 Mikkeli) oli kirkkoherra, l\xc3\xa4\xc3\xa4ninrovasti ja Is\xc3\xa4nmaallisen Kansanliikkeen kansanedustaja._NEWLINE_Salovaara syntyi H\xc3\xa4meenlinnassa ja kirjoitti ylioppilaaksi 1894. Papiksi vuonna 1898 vihitty Salovaara suoritti pastoraalitutkinnon 1907. H\xc3\xa4n oli vuodesta 1900 avioliitossa Varma Matilda Petersonin kanssa. Salovaara toimi vuoteen 1907 siirtolaispappina Yhdysvalloissa. _NEWLINE_Is\xc3\xa4nmaallisen Kansanliikkeen Salovaara valittiin eduskuntaan Mikkelin l\xc3\xa4\xc3\xa4nin vaalipiirist\xc3\xa4 1936. H\xc3\xa4n istui eduskunnassa vuoteen 1938 asti. Rovastin arvonimen h\xc3\xa4n oli saanut 1926. Salovaara oli kirkolliskokouksen j\xc3\xa4sen. H\xc3\xa4n toimi vuosina 1930\xe2\x80\x931939 Juvan rovastikunnan l\xc3\xa4\xc3\xa4ninrovastina ja sitten vuoteen 1950 Pieks\xc3\xa4m\xc3\xa4en rovastikunnassa. _NEWLINE_Salovaara oli 81-vuotias kuollessaan Mikkeliss\xc3\xa4 1956.'